Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: amelyekre a pénzügyi vállalkozás a tárgyidõszakban a bírósági végrehajtásról szóló 1994. évi LIII. törvény alapján
Paragraph Index: 599

3. Az adatszolgáltatás beküldési gyakorisága A függõ ügynökökre és többes ügynökökre vonatkozó bejelentést a megbízási jogviszony létrejöttétõl számított 5 munkanapon belül kell a Felügyelet részére megküldeni. Abban az esetben, ha a pénzügyi intézmény által megbízott közvetítõ közvetítõi alvállalkozót vesz igénybe, úgy az alvállalkozóravonatkozóbejelentésikötelezettségeta közvetítõrevonatkozóbejelentésselegyidejûleg kellteljesíteni. Abban az esetben, ha a Felügyeletnek már bejelentett közvetítõ a bejelentést követõen köt közvetítõi alvállalkozóval megbízási szerzõdést, az erre vonatkozó adatszolgáltatást a megbízási jogviszony létrejöttétõl, illetve a megbízó pénzügyi intézmény általi tudomásszerzéstõl számított 5 munkanapon belül kell megküldeni. A már bejelentett közvetítõket érintõ változásokat akár érdemi, akár adatváltozás, illetve a kijelentésüket a változástól, illetve a szerzõdés megszûnésétõl számított 5 munkanapon belül kell megküldeni a KAP rendszeren keresztül eredeti jelentésként. Módosító jelentést akkor kell küldeni, ha a beküldött adatok hibás adatszolgáltatás miatt javításra szorulnak. Ekkor a javítást visszamenõleg végre kell hajtani. Érdemi változás alatt értjük, ha a közvetítõvel való kapcsolatban történik változás, így pl. ha a megbízási jogviszony tartalma, feltételei módosulnak. (pl. Ha a kiemelt közvetítõ a továbbiakban ugyanazon megbízó pénzügyi vállalkozás függõ ügynökeként tevékenykedik.) Adatváltozás alatt azt értjük, ha a közvetítõ törzsszáma változatlan, viszont a közvetítõ nevében, székhelyében, egyéb adatában változás történik.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes